Basileios I
Basileios I Makedoonlane (kreeka keeles Βασίλειος ὁ Μακεδών (Basíleios ō Makedṓn); 811 – 29. august 886) oli Bütsantsi keiser aastatel 867–886. Ta sündis lihtsa talupojana Makedoonia teemas ning ta tõusis keiserlikku õukonda. Ta asus keiser Michael III sugulase Theophilitzese teenistusse ja sai hiljem rikka lese Danielise varanduse omanikuks. Basileios pälvis Michael III soosingu, kui abiellus keisri nõudmisel tema armukesega, mistõttu ta 866. aastal kaasvalitsejaks kuulutati. Järgmisel aastal mõrvati keiser Basileiose käsul. Madalast päritolust hoolimata näitas basileios ennast hea riigijuhina. Ta oli Makedoonia dünastia rajaja. Tema surma järel tõusis troonile tema poeg (võimalik, et hoopis Michael III poeg) Leo VI.